|  |
| --- |
| PRITARTA |
| Klaipėdos miesto savivaldybės |
| tarybos |
| sprendimu Nr. |

**SUTARTIS**

  Nr.

Klaipėda

(*duomenys neskelbtini*), gim. (*duomenys neskelbtini*), gyv. (*duomenys neskelbtini*), Klaipėdoje (toliau – **Ieškovė**),

(*duomenys neskelbtini*), gim. (*duomenys neskelbtini*), ir (*duomenys neskelbtini*), gim. (*duomenys neskelbtini*), gyv. (*duomenys neskelbtini*), Klaipėdoje (toliau – **Tretieji suinteresuoti asmenys**),

Klaipėdos miesto savivaldybė, kodas 188710823, Liepų g. 11, Klaipėda, atstovaujama Klaipėdos miesto savivaldybės administracijos direktorės Juditos Simonavičiūtės (toliau – **Atsakovė**),

toliau kartu vadinami **Dalyvaujančiais asmenimis,** vadovaudamiesi Lietuvos Respublikos civilinio proceso kodekso 42 straipsnio 1 dalimi ir 140 straipsnio 3 dalimi, susitarė civilinę bylą Nr. (*duomenys neskelbtini*) baigti taikos sutartimi (toliau – **Taikos sutartis**) tokiomis sąlygomis:

1. Dalyvaujantys asmenys susitaria, kad Atsakovei nuosavybės teise priklausančiame bute (*duomenys neskelbtini*), Klaipėdoje, unik. Nr. (*duomenys neskelbtini*) (toliau – **Butas**), Ieškovė gyvena nuo 2004 m. birželio 1 d. kaip Buto nuomininkė ne socialinio būsto nuomos sąlygomis.
2. Ieškovė ir Atsakovė įsipareigoja iki 2015-01-31 sudaryti rašytinę Buto nuomos sutartį. Ieškovei laiku neįvykdžius pareigos sudaryti rašytinės Buto nuomos sutarties pagal Klaipėdos miesto savivaldybės tarybos patvirtintus nuomos mokesčių dydžius arba Ieškovei vienašališkai nutraukus sudarytą Buto nuomos sutartį, Ieškovė įsipareigoja per tris mėnesius išsikelti iš Buto, o Ieškovei nevykdant šios pareigos, Atsakovė turės teisę kreiptis dėl priverstinio sutarties vykdymo į antstolį.
3. Ieškovė ir Atsakovė susitaria, kad Buto nuomos mokestis už laikotarpį nuo 2004-06-01 iki 2014-12-31 įskaitomas į Taikos sutarties 5.2 papunktyje nurodytas išlaidas.
4. Ieškovė įsipareigoja per dvejus metus po Buto nuomos sutarties sudarymo kreiptis į Atsakovę su prašymu įsigyti Butą pagal Lietuvos Respublikos paramos būstui įsigyti ar išsinuomoti įstatymą už Buto rinkos vertę ir vėliau atlikti visus Buto įsigijimui reikalingus veiksmus, įskaitant Buto įsigijimo sandorio sudarymą ir vykdymą, o Atsakovė įsipareigoja tokį Ieškovės prašymą išnagrinėti teisės aktų nustatyta tvarka ir, esant teisiniam pagrindui, leisti Ieškovei įsigyti Butą.
5. Ieškovė ir Tretieji suinteresuoti asmenys pareiškia, kad:
   1. iki Taikos sutarties sudarymo yra apmokėti visi Buto mokesčiai už šaltą ir karštą vandenį, elektros energiją, dujas, šiluminę energiją ir komunalines paslaugas;
   2. iki Taikos sutarties sudarymo yra apmokėtos visos Butui tenkančios bendro naudojimo patalpų, pagrindinių namo konstrukcijų, bendrojo naudojimo mechaninės, elektros, sanitarinės–techninės ir kitokios įrangos remonto ar modernizacijos išlaidos;
   3. paaiškėjus, kad apmokėtos ne visos 5.1 ir 5.2 papunkčiuose minėtos išlaidos ir (ar) atsiradus naujoms, įsipareigoja jas apmokėti.
6. Dalyvaujantys asmenys pareiškia, kad:
   1. atsisako visų savo reikalavimų;
   2. nereikalauja ir nereikalaus vieni iš kitų patirtų bylinėjimosi išlaidų atlyginimo;
   3. sudarydami Taikos sutartį jie yra visiškai veiksnūs ir jų teisės sudaryti Taikos sutartį nėra kaip nors apribotos;
   4. jie nėra sudarę jokių sandorių, iš kurių kylančioms prievolėms vykdyti turėtų neigiamos įtakos šios Taikos sutarties sudarymas ir vykdymas;
   5. jie neturi ir jiems nėra žinomi duomenys, kurie galėtų būti vertinami kaip Taikos sutarties negaliojimo ar pripažinimo negaliojančia pagrindai;
   6. jiems yra žinoma ir suprantama, kad teismui patvirtinus Taikos sutartį, ji bus priverstinai vykdytinas dokumentas ir galės būti priverstinai vykdoma teismo sprendimų priverstiniam vykdymui nustatyta tvarka (Lietuvos Respublikos civilinio proceso kodekso 584 straipsnio 1 dalies 4 punktas);
   7. jiems yra žinoma ir suprantama, kad teismui patvirtinus Taikos sutartį, vėl kreiptis į teismą dėl ginčo tarp tų pačių šalių, dėl to paties dalyko ir tuo pačiu pagrindu neleidžiama (Lietuvos Respublikos civilinio proceso kodekso 293 straipsnio 1 dalies 5 punktas ir 294 straipsnio 2 dalis).
7. Dalyvaujantys asmenys pripažįsta, kad šia Taikos sutartimi numatytos bylos baigties ir ginčų užkirtimo ateityje sąlygos yra protingos ir teisingos, ir tokiu būdu ginčas tarp jų yra išspręstas.
8. Dalyvaujantys asmenys pareiškia, kad šią Taikos sutartį perskaitė, suprato jos turinį, teisines pasekmes ir, kaip atitinkančią šalių lūkesčius bei valią, priima ir pasirašo.
9. Taikos sutartis sudaryta penkiais egzemplioriais, vienas Klaipėdos miesto apylinkės teismui ir po vieną Dalyvaujantiems asmenims.

|  |  |  |
| --- | --- | --- |
| (*duomenys neskelbtini*) |  | (*duomenys neskelbtini*) |
|  |  |  |
|  |  |  |
|  |  |  |
| *(parašas)* |  | *(parašas)* |
|  |  |  |
| Klaipėdos miesto savivaldybės administracijos direktorė |  | (*duomenys neskelbtini*) |
| Judita Simonavičiūtė |  |  |
|  |  |  |
|  |  |  |
| *(parašas)* |  | *(parašas)* |